Seg tama niḍen tiwsatin-a d tirkizin iɣef tbedd tmetti taqbaylit, d ccfawat n yimdanen i tent-iherzen aladɣa ɣer yimɣaren, akken i d-yenna HAMPTE B. A: Deg Tefriqt yal amɣar ara yemmten, d tamkarḍit i yettruɣun, dɣa fkan-asent azal d ameqran seg zik ar tizi n wass-a. Timetti tettwassen s usewsaɛ-ines deg usnulfu d usemres ugar n yiwet n tewsit ama deg tmedyazt neɣ deg tesrit, imi yal yiwet s wazal-is.